ШАМПИОН
БОРИС
ИЗМАМА
НЕЗАКОННО ДЕТЕ
ФАЛИТ
ЛЪЖЕЦ
БОРИС Е СУПЕР
Кой е Борис Бекер?
Той е дете,
пред което има пламък.
Опитва се да разбере дали ще се опари.
Ще влезе ли Борис Бекер в затвора?
Случаят привлече голям интерес в цяла Европа.
В съда бе обрисуван мъж, който въпреки бляскавата си кариера,
е с разбити финанси и съсипана репутация.
Докато чакам произнасянето на присъдата, ми е много тежко.
След два дни ще чуя присъдата. Тежко е.
Ударил съм дъното.
Не знам какво да мисля.
Ще понеса наказанието. Няма да се крия или да бягам.
Ще се примиря с присъдата.
Сряда е. В петък ще разбера как ще живея оттук нататък.
Борис!
29 АПРИЛ 2022 Г.
Насам.
Уверен ли си?
Ще кажеш ли нещо на феновете? Сигурно имаш много грижи.
Ще кажеш ли нещо, преди да влезеш? Ще се видим в съда.
Като чу присъдата, Бекер се изчерви, но не показа емоция.
Погледна напред.
Повече няма да работи и да печели пари.
Богатството на Бекер е пропиляно заради зле управлявани финанси.
Осъден е на две години и половина затвор.
"Уимбълдън" е единственото място, което обичам и ми е като втори дом.
ФИНАЛЪТ НА "УИМБЪЛДЪН", 1985 Г. КЕВИН КЪРЪН СРЕЩУ БОРИС БЕКЕР
Научих, че съперникът ми Кевин Кърън
винаги сяда на първото място.
Треньорът ми каза да изляза наперено пръв и да седна на първото място.
Кърън беше фаворитът и ми се стори, че е нервен.
Ако спечелех жребия, щях да избера да сервирам пръв,
защото исках предимството да е мое.
Спечелих сервиращия гейм и го пречупих.
Борис Бекер изглежда напълно спокоен.
Гейм и първи сет за Бекер.
Инерцията се измести. Кевин започна да взема превес.
Допусках грешки.
Но посрещах сервиса и отново го пречупих.
Гейм за Бекер.
Сега той беше разстроен.
Сетпойнт.
Гейм за Бекер.
В четвъртия сет го надвих още в първия гейм.
Тогава си казах, че трябва само да взема сервиращия гейм.
Бях на тръни.
Исках да хвърля топката, но тя беше като залепена.
Просто залепена. Не мърдаше.
Двойна грешка. Публиката изохка.
Равенство 15-15.
Давай, Борис!
На мачпойнта си казвах: "Моля те, Господи, още един сервис.
Само още един сервис".
ТРИЙСЕТ И ЧЕТИРИ ГОДИНИ ПО-КЪСНО
Борис Бекер, банкрутирал ли си?
Как така шампион и преуспял в живота човек стига дотук?
Трикратният шампион на "Уимбълдън" Борис Бекер се явява в лондонски съд днес.
Добро утро.
Ето за това играят.
Обърнете се.
Цитат от известното стихотворение "Ако" на Ръдиард Киплинг.
Чакаме тук, преди да излезем на централния корт.
Вдигаме поглед и ни хващат нервите.
"АКО ПОСРЕЩАШ КРАХА ЕДНАКВО СЪС ТРИУМФА..."
Много спортисти смятаме, че парите, които печелим
по време на кариерата си, ще продължат да постъпват и след това.
Виня себе си. Много късно се опомних.
Смятам, че няма случайни неща.
Но какво съм направил, за да заслужа това?
Не съм от хората, които плачат пред камера,
и не обичам да се оплаквам, приемам случилото се.
Но е тежко. Много ми е трудно да разбера защо.
Знам, че един ден ще разбера. Засега не знам защо.
Той успя!
Бекер е шампион.
- Честито, шампионе. - Много благодаря.
Как се чувстваш?
Това е мечта и сега ще подхождам много отговорно към играта,
защото на моята възраст да спечелиш "Уимбълдън", е изключително.
Шампионат печелен ли е на колене?
Не знам.
Ако ти бяха казали преди две седмици, че ще си шампион, какво щеше да отговориш?
Глупости.
В Западна Германия празнуват победата на Бекер.
Президентът му изпрати поздравления веднага след края на мача.
В родния му град край Хайделберг
роднините, които не бяха на "Уимбълдън", гледаха финала по телевизията.
Голямото посрещане у дома.
Тесните улици на Лаймен не можеха да поберат хората.
Посрещнете Борис Бекер.
- Честито. - Благодаря.
Бум-бум!
- Не се казвам така. - Мислех по-късно да говорим за това.
Виж корицата на "Спортс Илюстрейтед".
"Бейби Бумър и Бекер Бум-бум."
Когато съм се родил, майка ми ме е нарекла Борис, а не Бум-бум.
И не одобрявам това.
Как си с младите дами?
Сега с повече момичета ли излизаш от преди четири-пет месеца?
След "Уимбълдън" обожателките са повече.
ТРИУМФ ПЪРВА ЧАСТ
МОМЧЕТО КРАЛ НА КОРТА УСПЕХЪТ НА БЕКЕР
БОРИС СЪБИРА ПОГЛЕДИТЕ
ШАМПИОН НА 17 ГОДИНИ БОРИС ЧУПИ РЕКОРД
ЗАПАДНОГЕРМАНЕЦЪТ СТАВА НАЙ-МЛАДИЯТ ШАМПИОН ПРИ МЪЖЕТЕ
СЛЕД ПОБЕДА НАД КЪРЪН
Резултатът от тенис мач говори много.
Загубилият е надигран.
УИЛЯМС: 6-1, 6-2
Победителят не е на себе си в първите два сета,
но набира инерция и взема победата.
ЛЕНДЪЛ: 3-6, 2-6, 6-4, 7-5, 7-5
Числата разкриват как и защо са спечелени точките.
Показват не само отигравания и пропуснати волета, а и психиката на играчите.
Кога да играят на сигурно и кога да рискуват.
ДЖОКОВИЧ: 6-7, 6-4, 7-6, 5-7, 6-4
Увереността е на приливи и отливи. Защо?
От страх да не загубят или от силата на мисълта?
Как велики играчи се самозалъгват, за да повярват, че могат да победят,
колкото и да е малък шансът?
БЕКЕР: 2-6, 7-6, 6-4, 7-6
Резултатът не дава отговор. Той е само водеща новина.
В каква форма е играчът?
Побеждава или пада?
Заглавията за Бекер засенчиха истинската история.
Разговарях с него в два различни периода.
Първо през 2019 г., когато започнаха проблемите му със закона.
И отново - през 2022 г., три дни преди да влезе в затвора.
Тогава разговорът се въртеше около въпроса за времето.
За несигурното му бъдеще и как миналото спохождаше настоящето му.
Какво би казал на себе си на младини?
Интересно е, че ме питаш това,
защото най-големият ми син дойде с мен в съда
и после ме попита: "Татко, какво научи?".
А аз му казах: "Синко, решавай сам проблемите си".
Колко печели Цириак от Бекер?
Недостатъчно.
ЙОН ЦИРИАК МЕНИДЖЪРЪТ НА БЕКЕР
Мениджърът ми беше Йон Цириак.
Бях на 15 г. в юношески турнир в Монте Карло.
Националният треньор беше Гюнтер Бош.
ГЮНТЕР БОШ
Той е румънец.
С Цириак бяха приятели от детството си.
Гюнтер казал на Йон: "Имаме едно лудо германче, виж го".
И отидох да го гледам.
Интересно.
Беше позакръглен.
Цириак винаги имаше голям мустак.
Беше треньор на Гилермо Вилас и се страхувах от него.
Вилас.
Той нямаше талант.
Но постигна всичко с много труд.
Беше най-добрият играч за всички времена, като го сравнявам с останалите.
По онова време Бекер правеше каквото трябва.
Бях поканен да тренирам с Гилермо Вилас в Хамбург.
Той беше най-упоритият тенисист.
Цириак искаше да види колко ще издържа.
И как беше?
Всичко ме болеше.
Имаше клей дори в очите. Тук-там беше разкървавен.
Интересно момче.
Играеше като луд, докато не му се откачи рамото.
Борис е млад тенисист, който е много упорит.
Най-неуморният спортист, когото бях виждал дотогава.
Обичах да играя и да тренирам. И най-вече - да побеждавам.
- Спечелих първия си турнир на шест. - На шест?
Бях шестгодишен.
Помня как вдигнах малкия трофей.
Не знам, сигурно е бил много малък.
Райнер Мартинел срещу Борис Бекер за първото място.
Гейм, сет и мач.
Борг беше тук преди седем години.
Пожелавам ти същия успех.
Успех!
Напред, Борис!
Когато биеш на шест, на седем и на осем, после имаш и треньор,
играеш все повече тенис.
- На колко сте? - На 11.
Кой ви е фаворит на тези големи турнири?
Борг!
- Харесвате ли го? - Да.
Моят идол беше Бьорн Борг.
Обожавах го. Исках да съм като него.
Не се отказвам.
Независимо от резултата, трябва да се бориш докрай.
БЬОРН БОРГ
Когато започнеш с тениса на 5 години, искаш да побеждаваш.
За това се подготвяш. Това се опитваш да правиш цял живот.
Като гледах Борг, исках да играя като него.
От големите турнири по телевизията даваха само "Уимбълдън".
Когато той игра на финала през 1980 г.,
бях малък и гледах по телевизията с родителите си в Западна Германия.
Като стигнеш до определени нива,
осъзнаваш, че мачът става игра на нерви.
Два на два сета.
Загубих тайбрека в четвъртия сет
и си помислих, че ще загубя и мача, бях на ръба на силите си.
Невероятно.
Какво ли си мисли Борг?
Мислех, че ще спечеля.
Той едва ли го искаше повече от мен.
Точка до трофея.
Но извади още сили.
Шампионът!
БОРГ: 1-6, 7-5, 6-3, 6-7, 8-6
Бях във възторг от победата му.
Играехме в младежките турнири и си представяхме, че сме Борг.
По онова време не бях дисциплиниран.
Ядосвах се и чупех ракетите си.
Наказанието ми след три часа тренировка
винаги беше да играя още един час с Щефи Граф.
Двамата най-добри тенисисти, които Германия е създала,
бяха родени на 15 км един от друг.
На 12 години бях най-добрият в групата под 14 години.
На 14 години започнах да играя с мъжете
и станах национален шампион при мъжете на закрит корт.
В онези дни имаше само три важни мениджърски компании в тениса.
Всички идваха при баща ми.
Марк Маккормак бързо предложи пари, Доналд Дел - също.
Баща ми се обиди от идеята да продаде сина си за пари,
затова учтиво им посочи вратата.
А Цириак не говореше за пари.
Той каза: "Имаш талантлив син и искам да го поема.
Ще се грижа за него като за мой син".
Разговарях с родителите му. Обикновени, нормални хора.
Много мили, разбираха всичко. Споразумях се с тях.
Ако той трябваше да пътува за финали, те оставаха у дома.
Понякога ги канех на финала. Не обичам родителите да се месят.
И до ден днешен майка ми казва, че това е била най-голямата й грешка -
да ми позволи да не ходя на училище.
Но тогава татко реши: "Да дадем шанс на Борис".
И така станах професионален тенисист на 16 години.
Стилът ми беше силов.
Винаги удрях толкова силно, че се навеждах напред.
Стратегията не беше сложна.
Инстинктивно знаех, че трябва да превъзхождам другия със сила.
Накрая ти може би ще се измориш, но не и аз.
През есента на 1984 г., бях може би номер 100 в световната ранглиста.
Постоянно отпадах още в първия кръг през септември и октомври.
Падал съм 6-7 пъти в първия кръг, а за един тенисист това е много.
Нямаш самочувствие, губиш вяра в себе си.
В такива случаи се разстройвах. Цириак беше с мен.
Той се разплакваше.
Казваше, че не може да пробие, а прави всичко по силите си.
Успокоявах го: "Борис, нищо ти няма. Всичко ще е наред".
Казвах му, че бих играл и накрай света, но искам понякога да побеждавам.
За мен най-важното винаги беше да побеждавам.
И той ми каза: "Борис, гарантирам ти,
че ако продължиш така още три месеца, ще започнеш да печелиш турнири".
В началото на 1985 г. побеждавах най-добрите тенисисти в света.
Заех 30-о място в ранглистата.
На "Рим Мастърс" стигнах до полуфинала и станах двадесети в света.
Ако сте познавачи на тениса, бихте казали:
"В този млад германец има хляб".
Хората говореха за Борис Бекер от Германия.
"Трябва да видиш как играе."
През февруари-март 1985 г. играхме демонстративен мач.
Той се оплакваше от съдийските отсъждания.
- Не! - Последно предупреждение.
Спечелих мача доста лесно.
В съблекалнята казах на Борис:
"Спечели нещо, пък тогава почни да се оплакваш.
Но дотогава не се дръж по този начин".
Не подозирах, че четири месеца по-късно ще спечели "Куинс Клъб" и "Уимбълдън".
"Куинс Клъб" беше престижен турнир на трева преди "Уимбълдън".
На финала играх срещу Йохан Крик.
На финалите играх срещу ученик от Германия.
Мислех, че титлата ми е в кърпа вързана.
Той стана уверен и започна да прави асове.
Гейм, сет и мач.
БЕКЕР: 6-2, 6-3
Би ме на финала. Като ме попитаха какво мисля за германския ученик, казах:
"Ако сервира така, ще спечели "Уимбълдън".
Родителите на Бекер са на седмото небе.
Честито!
Поздравления.
Заставаш редом до много известни имена.
Лейвър, Хоуд, Седжман, Макенроу, разбира се, и Конърс.
Точно така, името ми е ново.
Между Конърс и Макенроу. Невероятно е.
- Само на 17. - Точно така.
- Много е рано. - Да.
Надигаше се цунами. Усещах, че идва вълна и съм на нея.
Играех нормално и печелех.
В седмицата между "Куинс" и "Уимбълдън"
тренираш на по-добър корт пред публика.
Усещах, че хората ме зяпат, и това ми харесваше.
Пуснете ме на отворения корт и ще ви покажа как играя.
Не мислех за победа.
Просто се наслаждавах на мига.
Бях като малко момче в магазин за играчки.
Мисля, че той играеше добре на тревен корт.
Никой не знае как да играе на трева.
МАТС ВИЛАНДЕР
Всеки, който твърди, че е специалист на тревния корт,
е живял през 60-те и е от Австралия - австралийците бяха спецове на тревата.
Но иначе няма тревни кортове по света.
После - плонжовете му.
Това беше най-откаченото нещо.
На трева? Да речем, че става. Но той го правеше и на клей.
Хвърлях се за някои топки.
Това впечатляваше противника.
Показвах на какво съм готов за точката. Не се боях от малко болка.
Време.
През 1985 г. на "Уимбълдън"
в мач от четвъртия кръг с Тим Мейот той ме водеше с 2-1 сета.
Навехнах глезен.
Край.
- Неприятно. - 30-15.
Тим беше на линията за сервис.
Ако беше дошъл на мрежата за ръкостискане, край на мача и се сбогувах с "Уимбълдън".
Той напускаше мача.
Казах на Бош да го извика.
С периферното си зрение видях Бош и Цириак да ръкомахат.
Изведнъж Цириак извика: "Поискай таймаут".
Може ли три минути, моля? Не, само усуках.
Той поиска таймаут.
Паузата при травма е три минути.
Лекарят трябваше да дойде от съблекалнята до корт номер 14.
Беше късмет, че мачът не беше на централния корт.
Тогава щяхме да чакаме лекаря 20 минути.
Минаха над три минути,
докато дойде лекарят, но е хубаво, че дойде.
Глезенът ми беше посинял, но можех да продължа мача.
Беше различно 15 минути по-късно. Той се срина психически.
Едва ми стисна ръката. Напусна корта ядосан и не го виня.
БЕКЕР: 6-3, 4-6, 6-7, 7-6, 6-2
След това трябваше да преструктурирам всичко,
защото вместо 30 имаше 130 журналисти.
И господин Артър Аш.
Борис, изненадан ли си да си на четвъртфинал едва на 17 години?
Да, разбира се.
- А глезенът? - Глезенът ми не е зле, но не е и добре.
Всеки говори за стреса при толкова млад човек.
Не си сред поставените, но има доста като теб.
Справяш ли се със стреса?
Да, така мисля. Опитвам се.
Да поговорим за Бекер. Чудо за три дни ли е, или ще се задържи?
Ако спечели, ще е най-младият шампион
не само тук, но и на другите четири големи шампионата.
Не е чудо за три дни. За мен той е талант.
Трудно ли е за един 17-годишен младеж да има реална преценка?
Няма как тенисист да запази реална преценка.
Той победи!
Шампионът
е Бекер!
След "Уимбълдън" Цириак ме заведе в Монако, където живеех тогава.
Каза да не се връщам в апартамента, щял да наеме стая в стар хотел на плажа
и да ми обясни какво се случи на турнира.
Като попитах какво става, той рече: "Ще ти кажа какво постигна.
Ще те науча кое е правилно и кое не е в живота ти сега".
Обясни ми какво означава
да съм първият германец, най-младият и непоставен.
Очакванията в света на тениса, в Германия и в световните медии.
За това как комбинираш кафяви обувки с кафяв колан,
а не с черен колан, за ризите и вратовръзките.
Градихме имиджа ми
на суперзвезда в спорта.
Той ми каза: "Тенисът е страхотен спорт, но когато напуснеш корта, ставаш търсен".
Нищо не направих. Той си го имаше.
Притежаваше харизма.
И се превърна в мегазвезда.
Какво би му казала?
Искам да изиграя мач с теб.
Гордеем се с Борис Бекер. Той прослави Лаймен.
Лаймен се прочува. Много се радваме.
Харесвам Бекер.
Добър тенисист е, харесва ми стилът му, а и е млад.
- Германец е. - Да.
Майкъл Джексън и Мадона, дайте път на новия идол на младите.
Никой не можеше да извлича полза от успеха по-добре от Цириак.
Родом от Трансилвания, напуска завода за лагери, където работел,
и става професионален тенисист и хокеист.
След падането на комунизма в Румъния
Цириак купува държавни предприятия на безценица и става милиардер.
Притежава 500 ретро автомобила.
Като мениджър с бизнес нюх
осигурява на младия Бекер милиони от сделки за реклама.
Може би не знаят, че екипировката ми е на "Пума".
Йон Цириак знаеше как да продава имидж.
Той сключваше договорите, държеше банковите сметки.
Контролираше живота ми по професионален и добър начин,
нямаше как другояче.
Научих го да не използва кредитна карта.
Да не разполага с пари в брой.
Защото хората в обкръжението му щяха да искат да спечелят от него.
Тогава той беше още малък. На 17 години човек е много млад.
Докато още играех, не помня някога да съм теглил пари от банкомат.
В онези дни не знаех колко пари имам в сметката.
Достатъчно ли са? Да.
В колко часа ти е полетът?
Ние, спортистите, не учехме в университет.
Не учехме право или бизнес. Спортът беше нашият бизнес.
Когато прекъснем спортната си кариера вече на по 30 и повече години,
недоумяваме как функционира светът.
2002 Г. ТРИ ГОДИНИ СЛЕД ОТТЕГЛЯНЕТО
Бившият шампион на "Уимбълдън" Борис Бекер
може да лежи три години и половина в затвора за укриване на данъци.
Обвинен е в укриване на данъци в размер на милиони лири през 1990-те.
За да разберем Бекер, понякога е по-лесно да се движим назад-напред във времето.
Много преди обвиненията в Лондон
е имал проблеми със закона в Германия.
Заради предполагаемите суми, които съм печелил,
германците започнаха да ми завиждат.
"Този младеж прави каквото си иска и печели много. Сигурно има нещо гнило."
За обикновените хора като мен е разочароващо,
когато на едри риби като Бекер им се разминава без последици.
Той е в шоубизнеса и в спорта,
така че трябва да бъде наказан.
Започна разследване за укриване на данъци.
Ако държавата те съди, си безсилен.
Държавата се съсредоточи върху началото на кариерата му,
когато мениджърът му Цириак е посъветвал Бекер да живее в Монако,
данъчен рай, където Борис да опази парите си от германската държава.
Когато обвинението започва да разследва финансите му,
Бекер не е с Цириак, върнал се е у дома и се е оженил за млада германка.
На ваканция в Маями са, когато го навестяват данъчните.
Рано сутринта ми се обади адвокатът ми
и каза, че полицията и данъчните искат да влязат в къщата ми
и да разбият сейфа ми.
Беше 3-4 ч. сутринта, когато ми се обади.
Първия път обърках кода.
Не очаквах органите на властта да нахлуят в дома ми в Мюнхен.
Нищо не беше сигурно след това.
БАРБАРА БЕКЕР
Как може някой просто да влезе в дома ти?
Сякаш той беше престъпник.
Стана му болно, защото не бяхме там и нищо не можехме да направим.
Дойде ни като гръм от ясно небе.
Чувствахме това като нахлуване в личния ни живот.
Казах им: "Има бижута и много документи,
но и голи снимки на жена ми като бременна,
имайте предвид снимките".
Конфискуваха всичко, така и не ми върнаха снимките.
Помня, че той често беше на телефона
и не разбираше какво става.
Беше напълно объркан и неприятно изненадан.
И тъжен.
Твърдеше се, че съм пребивавал в Мюнхен,
докато съм имал жителство в Монако.
За две години Бекер е прекарал 72 дни в Монако
и 139 дни в апартамента на последния етаж в Мюнхен.
Сестра ми Забине имаше апартамент със стая за гости
и когато ходех в Мюнхен да се видя с приятели,
отсядах при нея вместо на хотел - това беше престъплението ми.
Имал е постоянен адрес в Германия
и по тази причина,
за да намали данъците си по незаконен начин,
е скрил този факт в данъчните си декларации.
Обвиняемият е признал, че е действал умишлено.
Явихме се в съда и прокурорът поиска от съдията
три години и девет месеца зад решетките.
Бесен си,
идва ти да станеш и да го попиташ дали е с всичкия си.
Но си замълчах.
Получих две години условно.
Платих глоба от 250 000 марки и случаят приключи.
Борис Бекер направи изявление,
в което заяви и следното:
"Това беше най-важната ми победа. Свободен съм".
Вижте заглавията в немската преса.
УРОК ПО СМИРЕНИЕ
БЕКЕР С УСЛОВНА ПРИСЪДА
Винаги когато има ветрец в живота ми, те го изкарват буря.
Настоящият главен редактор на най-четения ежедневник в Германия
ми го обясни така.
Три теми безотказно продаваха вестниците.
Адолф Хитлер,
обединението на Германия
и Борис Бекер.
ТРЯБВА ДА ИЗКУПЯ ВИНАТА СИ
С тези недоразумения живея от 35 години.
Казвах му: "Ако си шампион на корта, трябва да си такъв и в живота.
Не ме карай да те набия.
Ще го направя пред всички.
Няма значение колко пари ще спечелиш,
защото повечето са спечелени благодарение на мен".
Една голяма тенис звезда печели 10-15% или 20% от парите си на корта.
Останалите - извън него.
Цириак имаше изцяло нова рекламна кампания за новата си звезда.
Имах страхотни договори за реклама с големи световни компании.
Част от плана беше младият Борис Бекер да печели.
Ако не печелеше, цялата история нямаше да пасва, нали?
Това е част от играта.
Или побеждаваш, или падаш.
Ако искаш Борис да е номер едно,
трябва да изградиш от него стабилен тенисист.
Не можех да стигна до полуфинал
в пет последователни турнира.
Тук четвъртфинал, там четвъртфинал.
Това не беше достатъчно добре.
После имахме голяма криза преди "Уимбълдън".
Напрежението растеше.
"Ще защити ли Борис титлата си, или беше чудо за три дни?"
Гейм, сет и мач за Бекер.
На четвъртфинала нямах загубен сет. Взех и полуфинала.
Започнах да се успокоявам, да усещам, че силите ми се връщат.
И всички си мислеха: "Той отново е във форма".
На финала играх срещу Иван Лендъл.
Номер едно в света.
ИВАН ЛЕНДЪЛ
Да, боже!
Той имаше едни от най-добрите форхенд и сервис за всички времена.
Играеше почти без емоция, беше като робот.
Не беше очарователен за публиката.
Не беше шоумен.
Наричам го първия професионалист в тениса.
Гейм за Лендъл.
Преди "Уимбълдън" проведох дълъг разговор с Цириак и Бош.
Направих всичко, което искахте от мен,
затова ще попитам: "Може ли да играя така, както искам?".
Станах шампион със собствени усилия.
15:0.
Гейм за Бекер.
Не мисля, че някога съм виждал по-упорит играч от Бекер.
Тишина, моля.
Гейм, сет и мач за Бекер.
БЕКЕР: 6-4, 6-3, 7-5
За мен беше невероятно, че въпреки огромното напрежение,
той отново спечели.
Да спечелиш "Уимбълдън" два пъти преди 19-ия си рожден ден, е удивително.
Може би най-важната ми победа беше, като защитих титлата си от "Уимбълдън".
Възмъжах пред света.
Съзрях и осъзнах, че мога да вярвам на инстинктите си.
Да вярвам в собствената си сила.
После разговарях с баща ми.
Казах му: "Само не организирай пак шествие по улиците на Лаймен".
Той не ме послуша. Скарахме се жестоко и му казах, че няма да участвам.
Тогава той отвърна:
"Няма как да се върна в родния град. Ще ме изложиш, ако не дойдеш".
Обясних му за последно, че животът си е мой.
Победата е моя и така съм решил.
"Правя го от любов и уважение към теб, но за последен път решаваш вместо мен."
Когато още като много млад те хвърлят в големия океан при акулите,
е трудно да се научиш да плуваш.
Но веднъж научиш ли се,
се чувстваш несломим и започваш да побеждаваш.
Есента постигнах нещо, което никой преди или след мен не е постигнал.
Спечелих три серии "Мастърс" в поредни седмици на три континента.
Но не питайте как съм спал.
Защото не спях.
Печелех турнирите един след друг. Почти всички бяха мои.
Бях във върховна форма. Не можеха да ме пипнат.
За много германци непълнолетният професионален тенисист
въплъщава ли човек, който няма връзка с реалността?
Борбен дух, воля за успех, огромно самочувствие?
ПРОФ. ЩЕМЕ, ПСИХОЛОГ
Да, донякъде. Ние сме изстрадал народ
и с право се радваме
на международния успех на наш сънародник.
Той беше първият германец след войната, когото смятаха за младия Зигфрид.
"НИБЕЛУНГИТЕ: ЗИГФРИД", 1924 Г.
Беше млад мъж, който можеше да се владее.
Притежаваше обаянието на мегазвезда.
Хората го носеха на ръце.
Едно от желанията на Бекер се сбъдна. Срещна се с папата във Ватикана.
Двукратният шампион от "Уимбълдън" дори донесе ракета на Йоан Павел Втори.
Папата играе тенис. Той е спортна натура. Занимава се и с плуване.
Именно Йоан Павел Втори покани Бекер преди няколко месеца.
Припомням, че е печелил три турнира, на три континента
на три различни настилки сам!
Благодаря, че откликна на поканата. Да чуем мнението ти.
Завръща ли се Макенроу?
Той беше на трите турнира, които тъкмо завършиха.
Разбира се, предстои му много работа, но мисля, че има шанс да се завърне.
Игра ли с Макенроу след това?
Да, играх с Джон Макенроу в Стратън в щата Върмонт.
Аут!
Макенроу запрати топката с бекхенд в мрежата.
Какво има?
ДЖОН МАКЕНРОУ
В началото на годината си взех почивка.
На турнира в Стратън бях под голямо напрежение,
защото мислех, че трябва да докажа нещо.
Той се завърна след дълъг отдих
и искаше да предаде урок на младока от Германия.
Бях готов да си излея гнева, не че не съм го правил винаги,
но тогава прекалих.
Аут!
Джон взе сервиращия гейм.
Във форма е.
В онези дни още нямаше микрофони на корта
и не се чуваше какво казват играчите.
Исках да го сплаша.
Тенис версията на репчене.
На първата смяна
Макенроу размени реплика с Бекер за уважението.
Не знаем какво му каза, не се чу.
Той каза: "Борис, ще те спукам от бой, кучи сине".
Представете си някой да направи така днес. Веднага ще го глобят.
Бях шокиран, той успя да ме сплаши. Какво щях да правя?
Научих нов английски в онези два часа и половина.
Думи, които не бях чувал и рядко използвам.
Той каза, че си го сплашил вербално.
Да, но явно не даде желания резултат.
Той взе първия сет - 6:3.
Мачът беше битка.
Да, липсваше ни Макенроу.
Не бях виждал друг тенисист с такъв нюх.
Отиграваше трудни подавания, защото предусещаше посоката на топката.
Това не се тренира, не се учи.
Техниката му беше странна.
Уникалността му го правеше неудобен съперник.
Впрягаше всички сили и аз отвръщах. Не се отказвах от битка.
Харесваше ми как играе. Правеше плонжове по корта, беше забавен.
Преливаше от енергия като малко дете, но имаше тялото на зрял мъж.
И си мислех: "Това момче има най-силния сервис в историята на тениса".
Взех втория сет,
а третият беше решаващият, Джон имаше четири мачпойнта.
ТАЙБРЕК, ТРЕТИ СЕТ
8-7 за Макенроу.
Какво помниш от онзи мач?
Че ме ощетиха на мачпойнта.
- Аут! - Не е вярно!
Имах няколко мачпойнта. Още на първия чух "аут".
Какво?
Предполагам, че съдбата ми го върна.
Това съдийско отсъждане ми коства много. После не бях на себе си от яд.
Трудна ситуация.
Как така?
Младият изгряващ гений Борис Бекер печели мача.
БЕКЕР: 3-6, 7-5, 7-6
Джон сигурно си мислеше: "Този кучи син е упорит като мен.
Не се дава до последно".
От онзи момент започна да ме уважава.
Говориш ли английски?
Играта се променяше. Ставаше все по-силова.
Сервисът му ме изкарваше от корта.
КУПА "ДЕЙВИС" САЩ СРЕЩУ ГЕРМАНИЯ
За пет часа изиграхме само три сета.
На Борис сякаш нищо му нямаше.
Денят свърши.
БЕКЕР: 4-6, 15-13, 8-10, 6-2, 6-2
Играта ми с него беше зле като с всеки друг топ играч.
Иска ми се да бях играл с него, когато бях в най-добрата си форма.
Сигурно щеше да спечели някои мачове, но и аз щях да се представя по-добре.
Имах уникалната способност да изнервям противника.
Това настървяваше играчите.
Оставях ги сами да се закопаят.
Не можех да се стърпя.
Когато играх с Борис в Париж,
той се правеше, че кашля, като всеки път, и се преструваше, че не симулира.
Ето така.
Правеше го при брейкпойнт.
Мислиш си: "Стига, Борис, не ти отива".
Според него си кашлял нарочно.
Да.
Писна ми и реших, че и аз ще кашлям.
Когато имитираше кашлянето ми, кашлях още по-силно.
Така се играеше, нали?
Тишина, моля.
Така го напряга.
Аут!
0-15.
След десетия път хората започнаха да освиркват.
Не знаеха какво да мислят.
А аз се забавлявах, защото му показвах, че номерата му са ми ясни.
Пак кашля.
Накрая Борис каза: "Джон, имай милост. Настинал съм".
А аз: "Настинал си от пет години".
Как може вече да не си добре!
Само четири години.
Ясно е, че го прави нарочно.
Хората се обърнаха срещу мен, сякаш бях хунският вожд Атила.
Защо се обръщаха срещу мен, след като той въртеше номера?
Смятате ли, че това е правилно?
Тенисът се играе на голяма сцена и публиката е много важна.
Тя ни дава енергия или ни я отнема.
Играеш или за публиката, или срещу нея.
Вдигна юмрук.
Борис Бекер е победител. Вдигна пръст!
Победи. Беше по-добрият.
Накрая му казах: "Борис, човече, съжалявам за всичко".
БЕКЕР: 7-6, 3-6, 6-3
За щастие, той отвърна: "Беше импулсивно. Приятели сме".
Благодари ми.
Мисля, че си спечелих онзи мач.
Такава е историята.
Лендъл е номер едно, Бекер - номер две.
Догодина Бекер номер едно ли ще е?
- Олала! - Трудна работа.
"ОСТРЕЙЛИЪН ОУПЪН" МАСУР - БЕКЕР
- Гейм за Бекер. - Без проблеми.
Гюнтер Бош с анцуга.
Нарушение. Без напътствия от треньора, г-н Бекер.
Интересно.
Дори не виждате къде е треньорът ми.
Знам къде е, г-н Бекер.
Знам, че искате да ме елиминирате от турнира.
- Не. - Няма да отпадна лесно.
Борис Бекер влиза в пререкания.
Аут! На линията.
Топката е вътре.
4-2 за Масур.
Топката беше добра.
Борис прави сцени.
Строши ракетата.
- Тихо! - Тишина.
Тишина, моля.
МАСУР: 4-6, 7-6, 6-7, 6-2
Само два дни след отпадането си от "Острейлиън Оупън"
19-годишният Бекер се отказа от напътствията на Бош.
Вече не желае съветите му.
Какво става с Бош десет дни след раздялата с Бекер?
Няма промяна.
Честно да си призная, още не съм осмислил всичко
и ще ми трябва известно време, за да се примиря.
Бекер запази мълчание при отпътуването си за Брисбън.
Някак си ще оцелея.
Нямах треньор, защото не исках да имам.
Никой нямаше да ми казва какво да правя.
А в онези дни може би ми трябваше някой.
На "Уимбълдън" онази година бях поставен на първо място.
Трябваше да съм следващият Борг, да го спечеля пет пъти.
"УИМБЪЛДЪН", ВТОРИ КРЪГ ДУЪН СРЕЩУ БЕКЕР
Не!
Това е аут. Недейте така!
ДУЪН: 7-6, 4-6, 6-2, 6-4
Паднах и светът сякаш спря. "Какво стана? О, боже!"
Какво се случи?
Загубих мач, а не война. Никой не е умрял.
Поставях всичко под съмнение - "трудностите", "отговорностите".
Оглеждах се, търсех.
Животът не можеше да е само тенис.
Бях зациклил. Казвах си: "Не мога да се измъкна".
В таблоидите има забавни статии. Ето една - "Жените го закопаха".
Бекер си намери оправдание за неуспехите в тениса.
Казва, че е заради прекомерния секс.
Стига де, кажи си защо не побеждаваш.
"Прекалявам с ето това."
БОРИС РАЗГРОМЕН
ПРОДЪЛЖАВАЙ С ЖЕНИТЕ, БОРИС
ПАДНАЛ ОТ УМОРА СЕКСЪТ ЗАКОПАВА ГОЛЕМИЯ БОРИС
КАКВО МИ СТАВА? ПИТА БОРИС
НЕ РАЗБИРАМ КАКВО ПИШАТ ЗА МЕН
ПУБЛИКАТА МЕ ЖЕЛАЕ
КОНКУРЕНТ ЗА СТЕФ
БОРИС: "ИСКАМ ЛЮБОВ, НЕ СЕКС".
ЗАЩО ТЕНИС АСЪТ НЕ ПЕЧЕЛИ ЖЕНИТЕ
"Ю ЕС ОУПЪН", ЧЕТВЪРТИ КРЪГ ГИЛБЪРТ СРЕЩУ БЕКЕР
Гейм за Гилбърт.
Когато играеш срещу някого, гледаш какво можеш да направиш.
БРАД ГИЛБЪРТ
Винаги съм настройвал играта си според опонента.
Когато играх срещу Борис, той вече беше суперзвезда.
Борех се за всяка точка, трябваше да съм непоколебим.
Исках да го сломя с отиграванията си.
Имаше възможност.
Гейм и четвърти сет. Гилбърт 7-5.
Когато правех пробив, Борис крещеше на себе си.
Харесваше ми да го виждам ядосан.
Коментарите в немския тв ефир са още по-отчайващи.
Борис явно ще има много проблеми днес.
Гюнтер Бош беше треньорът му до началото на годината.
НЕМСКИ КАНАЛ
Виновен си е.
Да, наруга самолета. Прелетя оглушително над главите ни.
- Бекер взе почивка. - Твърде много се проточи.
Трябва да сервира, иначе излиза от ритъма си.
Почивката е твърде дълга.
Невероятно.
Всеки минава през етап на голямо напрежение.
Бях между чука и наковалнята.
Затова бях напрегнат.
ГИЛБЪРТ: 2-6, 6-7, 7-6, 7-5, 6-1
Бях преуморен.
Имах тежки мачове цялата седмица, беше борба.
И след време това започва да ти се отразява.
През 1987 г. вече не можех да отговоря на очакванията
да играя добре и да печеля, вече не можех да спя.
Часовата разлика ме събаряше. Умът ми не мирясваше.
Имах две тежки години, бях изморен.
Говорих с лекаря на немския отбор
и той ми предложи хапче за сън, което спокойно мога да пия.
"След шест часа се събуждаш и си кукуряк."
Хапчето формираше зависимост, беше много силно.
И не се събуждах свеж след пет-шест часа.
Чувствах се като в мъгла. В един момент не можех да заспя без него.
След турнир не го пиех.
Но ако си пристрастен към сънотворните, не можеш да заспиш без тях.
Нощем не мигвах.
Разговарях с някого, излизах навън на по питие.
Не живеех като професионален атлет.
Продължавах да се преструвам, че играя и всичко е наред.
Тогава не знаех как да променя това.
Обстоятелствата на корта не бяха нормални.
Много хора не можеха да седнат, въпреки че имаха редовни билети.
На централния корт безпокойството растеше.
Борис Бекер на моменти беше надхитряван.
Не са виновни кортът или зрителите, той не игра добре.
Не иска да го приеме.
Не съм играл на турнир в Германия след "Уимбълдън" през 1985 г.
Не знаех, че имам толкова много почитатели.
Исках да ме третират наравно с другите играчи.
В Германия това е невъзможно за мен,
защото хората може би ме смятат за специален.
С Борис и Щефи Граф тенисът в Германия стана на почит.
Набра огромна популярност.
Вниманието беше невероятно. Бекер беше като Майкъл Джордан в Германия.
Бях голяма звезда в Щатите,
но никога толкова всеобхватно като него.
Не му беше лесно.
- Ще останете 14 дни, нали? - Повече. Около месец.
- Около месец? - Да.
Може ли автограф?
Да, разбира се.
На Вел.
- С буквата В? - Вел.
Отначало Германия се гордееше с Борис.
Той беше герой,
но преживя проблеми заради хорската завист.
И при мен беше така в Швеция.
Няма проблеми.
- Всичко е под контрол. - Не още.
Ако не успееш като тенисист, можеш да станеш фотомодел.
Защо не играеш тенис?
Това е добър въпрос.
- Момичета му пишат. - На Бьорн?
Отварям писмата, той няма време.
ОБИЧАМ БОРГ
Нямам време. Тя не ми дава да ги отварям.
Какво пишеха в писмата?
"Да се запознаем." Оставят телефонните си номера.
Изпращат снимки, такива невинни неща.
- И други неща, но не мога да ги кажа. - Така ли?
Добре, много добре.
Достигаш определено ниво като спортист.
Когато това стане, може би искат малко да те принизят.
Това се случи с Борис в Германия.
Той е икона в родината си. Винаги е бил и винаги ще бъде.
МАТС ВИЛАНДЕР
Не можеш да сравняваш Борис с никого.
Той е първият немски тенисист, направил нещо велико.
А ние имахме Бьорн Борг. Той популяризира тениса в Швеция.
Даже имахме еднакви прически.
Носех лента на главата си, докато брат ми не попита защо. Не знаех.
Борис буквално не можеше да излезе.
За немската суперзвезда напрежението е огромно.
Чувствах, че имам задължения към турнира
и спонсора в Германия, и кой знае още какво.
Чувствах се в капан и нямах доблестта да кажа:
"Спрете, вземам си почивка".
Не бях удовлетворен в личен план.
Имах неподходящи приятели, може би неподходяща приятелка.
Неподходяща среда. Не бях удовлетворен.
Не получавах отговорите, които търсех, като млад мъж, който расте в Европа.
Какво направих? Смених сценария.
Назначих нов треньор, който избрах аз, а не Цириак или Бош.
Беше австралиец, Боб Брет.
Йон ми каза, че не съм негов избор.
Това не ме притесняваше.
Борис беше самостоятелен.
Йон каза да не го назначавам, не бил подходящ за мен.
Колкото повече го казваше, толкова повече исках Боб.
Типично за мен.
Отново доказвах на Цириак,
че гледните ни точки се разминават.
Той ми беше ментор, най-важният ми човек,
но трябваше да поема по друг път към обетованата земя, нали?
ФИНАЛ НА "МАСТЪРС", 1988 Г. ЛЕНДЪЛ СРЕЩУ БЕКЕР
Точка до победата за Бекер.
МАЧПОЙНТ
За да се класираш за "Мастърс", трябва да си сред осемте най-добри.
През 1985 г. стигнах до финала и паднах от Лендъл.
През 1986 г. от кого паднах? От Лендъл.
Познайте срещу кого играх и този път.
На тайбрека в петия сет и двамата се борехме геройски.
Спечелих мачпойнт.
Направихме най-дългото разиграване по време на мачпойнт.
Ако вземех точка, печелех мача.
Улучих мрежата.
И топката отскочи.
И двамата не видяхме от коя страна.
Трябваше да чуем съдията.
"Гейм, сет, мач." Някой ми наметна немското знаме и потичах с него.
Започнах да ставам все по-силен.
Спечелих "Ю Ес Оупън", бих Иван.
БОРИС БЕКЕР "Ю ЕС ОУПЪН", 1989 Г.
Все по-малко се задържах в Европа.
Повече време бях в Америка и Австралия.
Далеч от това да съм Борис Бекер.
Наистина харесвах Боб и това, на което ме учеше, как тренираше.
Започнах отново да се наслаждавам на тениса,
защото се занимавах и с друго през деня.
Не ми стига да играя по три часа на ден и после да си лягам.
Това би било ужасно за мен.
Трябва да правя и други неща, които да стимулират ума ми
и да ме вдъхновяват.
Господин Бош, познавате Борис от десет години, може би повече.
Да, малко повече.
Като погледнете назад, кои са силните и слабите му страни?
Писах за това в книгата си.
В турнирите Бекер не играе срещу Едберг или срещу Лендъл,
а често пъти срещу себе си.
Ако успее да се пребори с Бекер,
с вътрешния си опонент, той ще спечели мача.
Прекалено е.
СТЕФАН ЕДБЕРГ
Едберг беше най-трудният ми противник.
Един от най-добрите на сервис-воле.
Сравнявах го с Баришников.
Той танцуваше по корта като Баришников на сцената.
Летеше, никога не губеше равновесие и винаги беше на точното място.
Едберг ми е като ориентир.
Ако го бия в два сета, знам, че съм във върхова форма.
А когато той ме сразява с лекота, трябва да тренирам повече.
ФИНАЛ НА "УИМБЪЛДЪН", 1988 Г. ЕДБЕРГ СРЕЩУ БЕКЕР
1988 г. срещу Едберг на централния корт на "Уимбълдън".
Брилянтно завръщане на Едберг.
Бекер има надмощие, но Едберг се държи.
Като швед на кого симпатизираше?
За Стефан, разбира се.
Точка до победа.
На "Уимбълдън" играха три пъти. Великолепен тенис.
Гейм, сет и мач за Едберг.
ЕДБЕРГ: 4-6, 7-6, 6-4, 6-2
Бекер докосва още веднъж най-известния трофей в тениса.
Трябва да се научиш да приемаш поражението и грешките си.
Поражението е част от играта и това е трудното.
МИХАЕЛ ЩИХ
Защото имаш следващ мач, на който трябва се бориш.
ФИНАЛ НА "УИМБЪЛДЪН", 1989 Г. ЕДБЕРГ СРЕЩУ БЕКЕР
Най-големият ми съперник е Едберг.
Едберг се пита откъде му дойде.
Точка до победа за Бекер.
Гейм, сет и мач.
БЕКЕР: 6-0, 7-6, 6-4
Великолепна игра на Бекер.
Току-що хвърли ракетата си в публиката. За пръв път виждам такова нещо.
Усещаш заряда, потапяш се в атмосферата.
От това се плашат младите играчи.
Не могат да го понесат. Не могат да се скрият.
Имаш възходи и падения и губиш част от мотивацията си.
Правят ти се и други неща, не само тенис.
Новак се завърна миналата година
в отлична физическа и психическа форма.
А и защо не? Това е най-хубавото нещо.
И аз щях да искам.
Борис, Мак, много ви благодаря. И Федерер ще е на корта.
Медиите и журналистиката винаги са ме вълнували.
Но трябваше да започна от най-долу и сам да се изкача догоре -
до позицията да съм пред камерата и да говоря за тенис.
До момента, в който ми дадат да водя финал на "Уимбълдън".
Двубой с форхенди.
Кой удря по-силно?
Федерер трябва да избягва бекхенда и да удря с форхенд.
Добре дошли в "Дейли Сърв". С мен са Борис Бекер и Ким Клайстерс.
Видяното явно им хареса.
Да паднеш, е част от победата, част от тениса.
Разбирам от тенис.
Борис успя като коментатор не само защото разбира от тенис.
Добър разказвач е, беше ми интересно да го слушам.
Вижда играчите като герои във филми.
Коментарите му са забавни, обаятелни и прелъстителни.
Толкова са приятни, че понякога се чудя истина ли е.
Две поредни години, две пропускаш. После една.
Финал, финал, финал, финал.
Стефан бие Борис, Борис - Стефан.
После играха трети път в петсетов мач. Невероятен мач.
Питър.
След 40 секунди.
През 1990 г. още бях пристрастен към сънотворните.
Преди финала на "Уимбълдън" пих последното хапче в 5 ч. сутринта.
Беше грешка.
Разгрявката беше в 11 ч., а мачът - в 14 ч.
Събудих се зашеметен в 11,30 ч.
Хапнах набързо и хукнах към клуба.
Питах може ли да поиграя. И поиграх докъм 13,00 ч.
Започна мачът.
Бях толкова бавен! Изпусках топката.
Не знаех какво правя.
Загубих първия и втория сет.
Явно тогава съм се разсънил.
Голямо завръщане.
В петия сет водех с 4-1 гейма.
И се уплаших.
Гейм за Едберг.
Езикът на тялото показва как се чувстваш.
Дали раменете ти са изправени, дали леко се привеждаш напред.
Може да не го осъзнаваш, но съперникът ти го вижда и усеща.
За един кратък момент самочувствието ти се срива
и даваш на противника предимство.
Не можеш да опишеш какво се случва.
Става за части от секундата
и мачът не може да се обърне.
Гейм, сет и мач за Едберг.
ЕДБЕРГ: 6-2, 6-2, 3-6, 3-6, 6-4
Той ме би с 6-4.
Казвах си колко съм глупав, можех да го бия по-рано.
Трябваше да спра сънотворните, до нищо хубаво не водеха.
Това беше мач, който, за щастие, загубих.
Веднага след това изхвърлих през прозореца последната опаковка.
Казах си: "Край, повече не".
Странно.
Борис каза, че е хвърлил хапчетата, след като губи от Едберг през 1990 г.,
но в книгата си пише,
че жена му е хвърлила последните опаковки две години по-късно.
Възможно ли е да не си спомня добре?
Никога не съм вземала силни медикаменти.
За мен онези хапчета бяха дяволът.
Дори не разбирах защо ги пие.
Знаех, че не иска да ги пие, твърдеше, че не му действат добре.
Затова ги хвърлих в тоалетната.
Не знам. Друго ли ви разказа?
Има такъв феномен - когато си бил част от живота ми,
а тя е била голяма част от живота ми, както и някои приятели,
започваш да си въобразяваш определени неща
и си убеден, че са истина.
Сега, тъй като аз бях този, който се нуждаеше от хапчетата,
знам доста добре кога съм ги пил и кога изобщо не съм ги пил.
Обикновено си сам, когато правиш това.
Когато сме сами, си измисляме неща.
Помним случки невинаги така, както са се случили,
а както ни се иска да бъдат.
Щом Борис ми разказва за хапчетата, кой съм аз, че да се съмнявам?
Въпреки това се питам защо се разминават версиите.
Има ли разлика между това, което разказва на другите,
и онова, с което убеждава себе си, за да стигне спортен връх?
Има хора, които смятат,
че обичаш да създаваш някои ситуации в мачовете.
Например в петия сет или в тайбрека.
Нарочно ли търсиш адреналин в тези ситуации?
Понякога не самоцелно,
но дълбоко в себе си знам, че мога да бия съперника.
Независимо дали ме болят краката.
По този начин изпробвам психиката си. Проверявам колко е силна.
Ако знам, че мога да бия опонента си с 6-2, 6-2,
понякога ставам мързелив, трябва да си призная.
А когато наближи моментът, се стягам.
Това е и хубаво, и лошо.
Губя физическа сила.
Печеля психическа сила.
Какво?
Какво каза?
На "Острейлиън Оупън" ми беше трудно, защото беше през януари.
В Австралия е много горещо.
Отнемаше ми много време да се адаптирам към климата и часовата разлика.
Боб Брет ми предложи да заминем преди Коледа,
първо да играем на турнир в Аделаида, за да свикна с климата.
Беше адска жега.
Да, малко е тъжно, защото утре трябва да се върна на снега.
Тук е много по-хубаво, на топло.
На Бъдни вечер бяхме в ресторант. Бях унил, беше ми мъчно за семейството.
Аут!
АВСТРАЛИЯ, 1991 Г. ЛАРСОН СРЕЩУ БЕКЕР
В първия малък турнир в Австралия играх срещу Магнус Ларсон,
който беше под номер 100 в световната ранглиста.
Загубих първия сет.
Понякога правя само онова, което е нужно за момента.
Знам, че дори да падна в първия сет, ще бия във втория и третия.
Така тествам психиката си.
ЛАРСОН: 6-4, 3-6, 7-6
Отпаднах в първия кръг, макар че бях поставен на първо място.
Как ще обясниш загубата си от такъв играч?
Не бях готов психически.
Все още имах проблеми
с психическата нагласа.
Не можех да се съсредоточа, за да взема четири точки поред
на корта.
Мислех, че след втората точка ще спечеля мача.
Смяташ ли се за гений в тениса?
Понякога.
Понякога сам се чудя как успявам да се измъкна от проблема.
Когато два сета са на противника,
откъде черпя силата
да запазвам самообладание и да печеля точки,
често остава загадка и за мен.
И тогава стигам до извода, че някак се справям по-добре от другите.
Но недостатъчно често.
Този запис ми припомни нещо друго.
Хари Худини се е поставял в опасни ситуации,
за да забавлява с начина, по който се измъква.
Борис Бекер е видял загадъчното, дори гениалното, в дарбата си,
и е правел същото.
Поставял се е в неизгодна позиция, за да събере непобедима сила.
Знаейки бъдещето му, се питам дали подсъзнателно не се е научил
да търси лоши ситуации.
Не звучеше логично като житейска философия.
Но на корта това беше вълнуваща стратегия.
ФИНАЛ НА "ОСТРЕЙЛИЪН ОУПЪН, 1991 Г. ЛЕНДЪЛ СРЕЩУ БЕКЕР
Двамата са напрегнати.
Лендъл сяда на първия стол.
Иван Лендъл ще сервира в първия гейм.
Залогът беше голям. Иван беше номер едно, аз - номер две.
Ако го биех, щях да съм новият номер 1.
Аут!
Предимството е за Лендъл.
- Аут! - Гейм за Лендъл.
Аут!
Пети ас.
Шести.
- Гейм за Лендъл. - Три аса подред.
Точка за сет.
СЕТПОЙНТ
Първи сет за Лендъл.
Притеснява ме цялото това разтягане на Бекер.
Може би му има нещо. Чудя се защо не вика лекаря.
Това ще бъде изпитание за психиката на Бекер.
Човек често чува "психически силен".
Според теб какво означава това?
Първо, познаваш силите си.
НОВАК ДЖОКОВИЧ
Повече вярваш, отколкото се съмняваш в себе си.
Знаеш на какво си способен
и кои са слабите ти страни.
Да си уязвим, на моменти е силна черта.
В мъжкия спорт нямало уязвимост.
Плачеш ли, значи си слаб.
Изобщо не съм съгласен.
Всички имаме потиснати емоции, които се проявяват по време на битка.
Страхуваме се, съмняваме се. Нормално е да се чувстваш така.
В дълъг мач, дори веднъж да се поколебаеш
и да помислиш, че не можеш да вдигнеш ръката си за сервис, край с теб.
Истинските шампиони печелят много титли от Големия шлем заради силната си психика,
не оставят грешките или мислите за тях да се прокраднат в ума им
дори за части от секундата.
Когато играят, се стремят към победа.
Няма място за колебания.
Останалите трябваше да вярваме, че можем да намерим слабост в опонента.
Докато Борис гледаше само себе си.
Вярваше, че по някое време ще намери ниво,
на което да играе всеки ден, за всяка точка.
Сякаш смяташе, че е въпрос на време.
Той може да пада,
а после да обърне мача и да спечели и шампионата.
От това дали си психически силен, зависи дали ще победиш.
Може да се касае за една-две точки или за цял мач.
Това е разликата между шампиона и обикновения тенисист.
Сам си на корта.
Ако ще съмняваш в себе си, ако ти липсва самочувствие,
по-добре не започвай мача.
Самотно място е.
Страшно е да излезеш пред 20 000 души и милиони зрители пред тв екрана.
Като мъж имаш голям кураж.
Трябва да излезеш на корта и да демонстрираш пред всички,
че си готов за битка днес.
Откъде черпя силата
да запазвам самообладание и да печеля точки,
често остава загадка и за мен.
И тогава стигам до извода, че някак си се справям по-добре от другите.
Бекер, когото обичаме.
Лендъл е ядосан.
Тишина, моля.
Сет за Бекер.
Три мачпойнта, три точки до трофея за Бекер.
Тогава си помислих: "По дяволите!
Мачът може скоро да свърши и това да е последният ми удар.
Или по-скоро първият ми удар под номер едно".
Какво щеше да стане, ако биех? Нищо не ми оставаше.
Бекер е новият шампион.
БЕКЕР: 1-6, 6-4, 6-4, 6-4
Изведнъж полетях.
Не можех да стоя на едно място, трябваше да се движа.
Не исках да се сдържам както досега.
Хукнах навън и продължих да тичам.
Човек от охраната се затича след мен.
Каза ми: "Борис, целият свят те чака".
Това е разходката, която Бекер е планирал в мечтите си.
БОРИС БЕКЕР НОМЕР ЕДНО В СВЕТА
В момента не мога да кажа много.
Невероятно е.
Благодаря на всички и съжалявам. Благодаря.
Страхувах се от онзи миг.
А когато той настъпи, от плещите ми падна голям товар.
Чувствах се като на "Уимбълдън" през 1985 г.
В онзи момент осъзнах, че вече нищо нямаше да е като преди.
Освободих се.
ПРЕЗ 1991 Г. БОРИС БЕКЕР СТАВА НОМЕР ЕДНО В СВЕТОВНАТА РАНГЛИСТА.
САМО НЯКОЛКО ГОДИНИ СЛЕД ТОВА СЪЩИТЕ НЕЩА, ДОВЕЛИ ДО УСПЕХА МУ,
ЩЕ ДОВЕДАТ ДО ПРОВАЛА МУ.
Превод на субтитрите Катина Николова